Daryo ustidagi xokkey, Toshkentga erta kelgan bahor, muz qoplagan kurtaklar. 16-fevral suratlari

16-fevral, seshanba kuni dunyoning turli burchaklaridan olingan eng qiziqarli suratlar jamlanmasini taqdim etamiz.

 Gretsiyaning Afina shahrida qor bilan qoplanayotgan Akropol.

 Latviyaning Riga shahridagi muzlab qolgan Babelite ko‘li ustida sartarosh mijozining sochlarini kaltalayotgan bir vaqtda suzuvchi suvga sho‘ng‘ishga hozirlanmoqda.

 Turkiyaning Istanbul shahridagi Sulaymon masjidi va uning yon-atroflari qor bilan qoplangan.

 Germaniyaning Gamburg shahridagi daraxtlardan biriga yopishtirib qo‘yilgan “qorquyon”.

 Hindistonda Magh Mela festivali vaqtida noutbukida ishlab o‘tirgan Sadxu.

 Italiyaning Sitsiliya orolida Yevropa hududidagi eng faol vulqonlardan biri — Etnaning qo‘zg‘alishi davom etmoqda.

 AQShning Virjiniya shtatida olcha daraxti gullashga ulgurdi. Ammo yomg‘ir va qahraton sovuq tufayli gullarning ustini qalin muz qopladi.

 “Soyuz-2.1a” raketasi “Progress MS-16” havo kemasi bilan Qozog‘istonning Baykonur kosmodromidan startga chiqdi.

 Gretsiyaga “Medeya” sovuq sikloni kirib keldi.

 Myanmada hukumat harbiylar qo‘liga o‘tganiga qarshi ommaviy aksiyalar davom etmoqda.

 Shveysariyaning Syurix shahridagi muzlab qolgan daryo ustida xokkey o‘ynayotgan bolalar.

 Toshkentda qishga xos bo‘lmagan anomal iliq havo saqlanib turibdi. Daraxtlar kurtak yozib, gulga kirishni boshladi.

 Hindistonda avtobus kanalga qulashi oqibatida 40 kishi halok bo‘ldi.

 Antarktidada qor yashil va pushti tusga kirdi.

 Myanma hokimiyati tepasiga kelgan harbiylar norozilik namoyishlari tufayli ko‘chalarga zirhli texnikalarni joylashtirmoqda.

 Andijonda Nexia haydovchisi velosipedchini urib yubordi. Jabrlanuvchi voqea joyida vafot etdi.